Beneh karo padatan, bengi iki Mbah Mo kersa ngudar kawruh Jawa, yaiku filosofine yen manungsa urip iku bisoa “DADI BANYU AJA DADI WATU”. Ukarane kang cekak nanging ngemot piwulang kang luhur. Kenapa manungsa iku kudu bisa duweni sifate banyu? Amarga yen ta banyu iku asifat adem, lan dadi kebutuhane wong akeh. Kepara kabeh sing urip kang dicipta dening Gusti Allah, SWT mesti mbutuhake banyu.